### Beslutning

Tilbagesendes Magistratsafdelingen for Børn og Unge, Magistratsafdelingen for Sundhed og Omsorg og Magistratsafdelingen for Sociale Forhold og Beskæftigelse med bemærkning, at byrådet i sit møde den 10. juni 2021 har vedtaget Magistratens indstilling i overensstemmelse med erklæring fra Børn og Unge-udvalget af 2. juni 2021.

### Resumé

Denne indstilling rummer et forslag om etablering af en samlet børneterapi på tværs af MSO, MBU og MSB samt en udvidelse af børneteamet i MSO.

Børneterapien vil udgøre en samlet indsats i forhold til vej- ledning, træning og rådgivning til børn med motoriske vanskeligheder og fysiske funktionsnedsættelser. Børneteamet vil varetage den samlede indsats i forbindelse med tildeling af hjælpemidler til børnene i både hjemmet og i almene dagtilbud/skoler.

I dag oplever mange familier, at systemet er svært at gennemskue, og at der er mange kontaktflader. Det er ønsket, at den nye organisering skal mindske antallet af kontakter for børnene og lette koordineringen for forældrene.

Børneterapien er ikke en adgang til alle kommunale tilbud til børn med funktionsnedsættelser, men en indgang til vejledning og træning ved motoriske vanskeligheder, uanset barnets primære funktionsnedsættelse. Sammenhængen for familien sker via tæt koordinering mellem Børneterapien, Børneteamet samt relevante tværfaglige samarbejdspartnere.

### Indstilling

Det indstilles:

At 1) det godkendes, at der etableres en samlet børneterapi. Dette indebærer en overflytning af ansvarsområder mellem MSO, MSB og MBU, som beskrevet i afsnit 5 om ydelser og i bilag 1. Opgaverne samles i hhv. MBU og MSO.

At 2) rådmændene for MSB og MBU bemyndiges til at træffe beslutning om overflytning og placering af hjemme- træningsområdet. I forbindelse med regnskabet forelægger rådmændene byrådet oplæg om evt. relaterede be- slutninger om bevillingsændringer.

At 3) rådmændene for MBU, MSB og MSO bemyndiges til, på baggrund af evalueringen, at foretage eventuelt nødvendige justeringer. Herunder justeringer på tværs af magistratsafdelingerne, eksempelvis overflytning og placering af hjælpemiddelområdet for børn. I forbindelse med regn- skabet forelægger rådmændene byrådet oplæg om evt. relaterede beslutninger om bevillingsændringer.

At 4) byrådet tiltræder de i bevillingsskemaet (bilag 6) og de i bilag 5 angivne bevillingsændringer.

### Sagens forløb

12-05-2021 Borgmesterens Afdeling påtegning
Fremsendes til Nadia Møller. Borgmesterens Afdeling har ingen bemærkninger til indstillingen.
 17-05-2021 Magistraten

Fremsendes til [adresse] med bemærkning, at Magistraten i mødet den 17. maj 2021 anbefaler, at byrådet tiltræder Magistratsafdelingen for Børn og Unges, Magistratsafdelingen for Sociale forhold og Beskæftigelses og Magistratsafdelingen for Sundhed og Omsorgs indstilling af 26. april 2021.

Gunhild Simonsen deltog ikke i sagens behandling.

 26-05-2021 [adresse]
Fremsendes til Børn og Unge-udvalget til behandling i henhold til beslutning i byrådets møde den 26. maj 2021.
 02-06-2021 Børn og Unge-udvalget
Udvalget kunne enstemmigt tiltræde indstillingen.
 09-06-2021 Aarhus Byråd
Tilbagesendes Magistratsafdelingen for Børn og Unge, Magistratsafdelingen for Sundhed og Omsorg og Magistratsafdelingen for Sociale Forhold og Beskæftigelse med bemærkning, at byrådet i sit møde den 10. juni 2021 har vedtaget Magistratens indstilling i overensstemmelse med erklæring fra Børn og Unge-udvalget af 2. juni 2021.